सन् १८४५ मा युरोपमा यो रोग माहामारीको रुपमा फैलिदा आइल्याण्डमा पुर्ण रुपमा आलु वाली नष्ट गरी भोकमरी हुदा लाखौको ज्यान गएको थियो । खेतवारीमा यसको असर कम देखिने भएता पनि उत्पादन लिदा र भण्डारण गर्दा कुहिन गई ठूलो नोक्सान गराउने हुदा वैज्ञानिकहरु विभिन्न तरिकाबाट यसको नियन्त्रण गर्न प्रयासरत छन् । नेपालमा यसबाट औषत १५ % मात्र क्षतिको मुल्याङ्कन गर्ने हो भने पनि आ.व २०६४–६५ को उत्पादन तथ्याङ्क (२०, ५४,८१७ मे टन) लाई आधार मान्दा प्रति वर्ष रु ३ अर्व ६२ करोड भन्दा वेसिको क्षति हुने गरेको अनुमान सहजै गर्न सकिन्छ । यस कारण यसको उचित व्यवस्थापन र नियन्त्रण गर्न अत्यन्तै आवश्यक रहेको छ ।
